Saya mau tau Zaman antara perang dari Walter Warlimont. Jelaskan dalam bahasa melayu

Di zaman antara Perang Dunia, Warlimont berkhidmat di pelbagai jawatan tentera. Pada tahun 1922, beliau bertugas didalam Rejimen Ke-6 Artileri dan pada tahun 1926, selaku Kapten, beliau adalah asisten kedua kepada Ketua Staf Am Tentera Darat. Pada Mei 1929, Warlimont telah dihantar bertugas ke Tentera Darat A.S. selama setahun bagi mempelajari teori mobilisasi industri Amerika sewaktu peperangan.  Ini membawa kepada penugasannya sebagai Mejar di staf Cawangan Mobilisasi Industri dalam Kementerian Pertahanan Jerman antara tahun 1930 dan 1933. Beliau menjadi Ketua Cawangan tersebut pada tahun 1935.

Antara bulan Ogos dan November 1936, selepas meletusnya Perang Saudara Sepanyol, Warlimontsekarang dinaikkan pangkat ke Leftenan Kolonelberkhidmat sebagai Wakil Penuh Delegasi (OKH) Wehrmacht Menteri Perang Reich kepada penentang kerajaan Sepanyol Jeneral Francisco Franco di Sepanyol. Menteri Perang Reich Werner von Blomberg mengarahkan Warlimont untuk menyelaras bantuan Jerman bagi menyokong peperangan Franco menentang tentera kerajaan Sepanyol. Sebelum terbang ke Sepanyol untuk bertemu dengan Franco, Warlimont menemui beberapa orang pegawai risikan Itali bagi membincangkan Perang Saudara Sepanyol.

Leftenan Kolonel Warlimont menjadi terkenal dan semakin meningkat sebagai seorang pegawai staf apabila, pada tahun 1937, beliau menulis Memorandum Warlimont yang menyeru penyusunan semula angkatan tentera Jerman dibawah satu unit staf dan seorang pemerintah tertinggi. Rancangan itu adalah untuk menghadkan kuasa kasta pegawai tinggi dan menyokong "Führer" Jerman Nazi Adolf Hitler. Berdasarkan memorandum ini, Hitler membangunkan Oberkommando der Wehrmacht (Markas Besar Angkatan Tentera), dengan Hitler sebagai Pemerintah Tertinggi. Warlimont telah diberi ganjaran dengan jawatan sebagai timbalan kepada Jeneral Alfred Jodl pada tahun 1939.

Pada tahun 1937, beliau bertugas sebagai komander Batalion Ke-2, Rejimen Ke-34 Artileri, di Trier.  Pada tahun 1938 beliau dinaikkan pangkat ke Kolonel dan menjadi komander Rejimen Ke-26 Artileri.